Neijī pie Sēnas

**Neijī pie Sēnas** (), zināma arī kā **Neijī**, ir komūna un pilsēta Francijas ziemeļrietumos, Augšsēnas departamentā. Viena no Parīzes piepilsētām, atrodas Sēnas krastā 6,8 km no pilsētas centra. Pilsētas teritoriju galvenokārt veido atsevišķi mikrorajoni, kā arī vairāki korporatīvie biroju un ārvalstu vēstniecības. Tā ir bagātākā un dārgākā Parīzes priekšpilsēta.

Kopā ar Parīzes 16. un 7. apgabalu Neijī pie Sēnas pilsēta veido turīgāko un prestižāko dzīvojamo rajonu visā Francijā.

## Vēsture
Sākotnēji Neijī bija mazs ciemats Viljē jurisdikcijā — lielāka apdzīvotā vieta, kas jau viduslaiku avotos tika pieminēta jau 832. gadā un ko tagad absorbējusi Levaluā-Perrē komūna.

Tikai 1222. gadā Sēnas krastos tika izveidota maza Neijī apdzīvota vietā, kura pirmo reizi tika pieminēta Sendenī abatijas hartā: nosaukums viduslaiku latīņu valodā tika ierakstīts kā *Portus de Lulliaco*. 1224. gadā Sendenī hartā pilsētas nosaukums bija minēts kā *Lugniacum*. 1266. gadā pārdošanas līgumā pilsētas nosaukums tika minēts kā *Luingni*. 1316. gadā dokumentos parādījās pilsētas nosaukums kā *Nully*, kas atšķiras no iepriekš reģistrētajiem. Dokumentos, kas datēts ar 1376. gadu, nosaukums atkal tika ierakstīts kā *Nulliacum*. Nākamajos gadsimtos pilsētas nosaukums mainījās starp *Luny* un *Nuly*, un tikai pēc 1648. gada vārds noteikts ka pilsētas nosaukums būs *Nuly*.

Līdz Franču revolūcijai pilsēta bieži tika dēvēta par *Port-Neuilly*, taču 1790. gadā izveidojot komūni *Port* tika atmesta un jauno izveido komūnu nosauca vienkārši par *Neuilly*.

1860. gada 1. janvārī Parīzes pilsēta tika paplašināta, pievienojot kaimiņu komūnas. Šajā gadījumā daļu Neijī pie Sēnas teritorijas pievienoja Parīzes pilsētai, pašreizējā Ternē apkārtne, Parīzes 17. apgabalā. 1867. gada 11. janvārī daļa Neijī pie Sēnas teritorijas tika atdalīta un apvienota ar daļu no Klišī teritorijas, lai izveidotu Levaluā-Perrē komūnu.

1878. gada 4. jūnijā tika nodibināta vecākā Parīzes sinagoga — Neijī sinagoga. 1897. gada 2. maijā komūnas nosaukums oficiāli kļuva par **Neijī pie Sēnes** *(Neuilly-sur-Seine)*, lai to atšķirtu no citām Francijas komūnām, ko sauc arī par Neijī. Tomēr lielākā daļa cilvēku turpina pilsētu saukt kā "Neijī".

1900. gada vasaras olimpisko spēļu laikā Neijī pie Sēnas teritorijā tika aizvadīts basku pelotas turnīrā.

1906. gadā pilsētas teritorijā tika izveidota Parīzes amerikāņu slimnīca. 1919. gadā šeit tika parakstīts Neijī līgums, kurš noteica Bulgārijas stāvokli pēc Pirmā pasaules kara. 1929. gadā Buloņas mežs, kas līdz šim bija sadalīts starp Neijī pie Sēnas un Buloņas-Bijankūras pilsētām, pilnībā tika iekļauts Parīzes pilsētas teritorijā. No 1983. līdz 2002. gadam pilsētas mērs bija Francijas prezidents Nikolā Sarkozī.

## Transports
Neijī pie Sēnas teritorijā atrodas trīs metro stacijas no Parīzes 1. metrolīnijas: *Porte Maillot*, *Les Sablons* un *Pont de Neuilly*. Kā arī tās teritorijai ir vairāki Parīzes pilsētas sabiedriskie transporti — 43, 73, 82, 93, 157, 158, 163, 164 un 174.

## Ekonomika
Neijī pie Sēnas atrodas netālu no Francijas galvenā biznesa rajona Ladefānsa, un tajā atrodas arī vairāki uzņēmumu galvenie biroji: *[[Bureau Veritas]]*, *[[Chanel]]*, *[[Marathon Media]]*, *[[JCDecaux]]*, *[[Thales Group]]*, *[[M6 Group]]*, *[[Sephora]]*, *[[PricewaterhouseCoopers]]*, *[[Parfums Christian Dior]]*, *[[Orangina]]*, *[[Grant Thornton International]]* un citi.

## Pilsētā dzimuši
* Žans Batists Šarko (1867—1936) — franču polārpētnieks
* Rožē Martēns di Gārs (1881—1958) — rakstnieks
* Žaks Prevērs (1900—1977) — dzejnieks
* Robērs Šapats (1922—1997) — riteņbraucējs un žurnālists
* Žans Pols Belmondo (1933—2021) — aktieris
* Karola Bukē (1957) — aktrise
*Marina Lepena (franču: Marine Le Pen 1968) – franču politiķe

## Atsauces

## Ārējās saites